Tre kampe og tre nederlag er det kedelige facit for oprykkerne fra Frederikshavn Fox. - Vi tager til Esbjerg velvidende, at vi skal yde maximalt for at få point med derfra, og med stor respekt for, at det hold som vestjyderne har investeret i til denne sæson uden tvivl vil komme til at trykke os i specielt deres angrebsmaskine, siger træner Anders Thomsen. En spiller som nordjyderne helt sikkert vil få store problemer med er den spanske profil Marta Mangue, som tidligere har spillet for den spanske klub Cementos Ribarroja. Kampen kan nemt blive afgjort i denne fase, vurderer Esbjergs cheftræner Thomas Hørlyk: - Jeg tror, at det bliver en nervøs kamp fra starten. Fox vil på pointtavlen, og vi vil have yderligere to points. Det hold, der først sætter sig på kampen, vil med stor sandsynlighed løbe af med sejren, siger Thomas Hørlyk. Vestjyderne har fået en god start på den nye sæson og indtager en øjeblikkelig femteplads mens Frederikshavn Fox deler sidstepladsen sammen med SK Aarhus.

Referat:
Skuffelsen var stor hos rævene efter søndagens nederlag til Horsens. I aften kommer holdet på en svær opgave når de på udebane møder Team Esbjerg.